**На 16 април 2025 година се състоя годишната среща между Окръжен съд - Плевен и представители на медиите**

На 16.04.2024 година, бе проведена традиционната годишна среща между ръководството на Окръжен съд - Плевен и представители на местните медии.

Председателят - съдия Весела Сахатчиева и двамата заместник-председатели - съдия Стефан Данчев и съдия Калоян Гергов, очертаха по-важните точки от работата на съда през 2024 година

Съдия Сахатчиева отбеляза срещите и инициативите състояли се с участието на Окръжен съд - Плевен през изминалата година, а именно участието на съда в инициатива под надслов „Активизъм за човешки права и върховенство на правото - силата на местните организации“, организирана от Националната мрежа за децата; участието в работна среща с г-жа Галина Захарова – председател на Върховния касационен съд, среща с членове на Управителния и Контролния съвет на Съюза на съдиите в България, в инициатива за разговор с негово превъзходителство Симон ван дер Бург - посланик на Кралство Нидерландия в България със съдии от съдебния район и среща с член-кореспондента проф.д.ю.н. Атанас Семов на тема „Сезиране на Конституционния съд от съд по чл.150, ал.2 от Конституцията - актуални проблеми“. През 2024 година Окръжен съд – Плевен беше домакин при гостуването на единадесетокласници от ДФСГ „Интелект“ град Плевен в Деня на отворените врати, а в края на годината и на сборна група от единадесетокласници и дванадесетокласници от ПГПЧЕ „Димитър Димов“ град Плевен, част от клуб „Занимания по интереси – личностно развитие и кариерно ориентиране“ към училището.

Съдия Стефан Данчев запозна журналистите с предизвикателствата на професията „съдия“ не само от професионална, а и от лична гледна точка, а съдията Гергов засегна въпроси касаещи наказателното отделение, като очерта настоящите проблеми, предизвикателства и спецификата на работа на това отделение. Бяха отбелязани и осъществените проекти през отчетната 2024 година.

 ***Служител „Връзки с обществеността“: Ина Минкова***